

**Қорғаныс мұқтажы үшiн жер учаскесін беру туралы**

Қазақстан Республикасы Үкіметінің 2013 жылғы 2 тамыздағы № 776 қаулысы

      2003 жылғы 20 маусымдағы Қазақстан Республикасының Жер кодексі 13-бабының 3) тармақшасына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Осы қаулыға қосымшаға сәйкес Қазақстан Республикасы Қорғаныс министрлігінің «Шығыс Қазақстан облысы Күршім ауданының Қорғаныс істері жөніндегі бөлімі» республикалық мемлекеттік мекемесіне қорғаныс мұқтажы үшін тұрақты жер пайдалану құқығында Шығыс Қазақстан облысы Күршім ауданы Күршім ауылының елді мекендерінің жері санатынан жалпы ауданы 0,1390 гектар жер учаскесі берілсін.  
      2. Шығыс Қазақстан облысының әкімі және Қазақстан Республикасы Қорғаныс министрлігі заңнамада белгіленген тәртіппен осы қаулыдан туындайтын шараларды қабылдасын.  
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы  
Үкіметінің        
2013 жылғы 2 тамыздағы  
№ 776 қаулысына     
қосымша

**Қазақстан Республикасы Қорғаныс министрлігінің «Шығыс Қазақстан**  
**облысы Күршім ауданының Қорғаныс істері жөніндегі бөлімі»**  
**республикалық мемлекеттік мекемесіне тұрақты жер пайдалану**  
**құқығында берілетін жер учаскесінің экспликациясы**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Берілетін жер учаскесінің жер санаты | Жер учаскесінің орналасқан жері | Жалпы ауданы, гектар | Оның ішінде: | | Жер учаскесінің нысаналы мақсаты |
| ауыл шаруашылығы алқаптары (жайылым) | басқа |
| 1 | 2 | 3 | 4 | 5 | 6 | 7 |
| 1. | Күршім ауылы елді мекендерінің жері | Шығыс Қазақстан облысы, Күршім ауданы, Күршім ауылы | 0,1390 | - | 0,1390 | Әкімшілік ғимаратты орналастыру және пайдалану үшін |
|  | Барлығы: | | 0,1390 | - | 0,1390 |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК